ליפוט אראני

ליפוט אראני (במקור גולדמן, בהונגרית: Aranyi Lipót; מישקולץ, 20 בספטמבר, 1855 – בודפשט, ינואר 1945) היה עיתונאי יהודי-הונגרי, עורך עיתון. אראני וילדיו ניספו בשואה.

ביוגרפיה 
ליפוט אראני נולד במשפחה יהודית כבנם של מוריץ אראני (1826–1886), סוחר, ושל זאלי דיקמן (1826–1888) לאחר סיום לימודיו בבית הספר, עבד כשוליית סוחר, ומשנת 1876 היה איש צוות פנימי של היומון בשם "מישקולץ" (Miskolcz) וכן כתב ליומונים פוליטיים בבודפשט. בשנת 1882 הפך לעורך מישקולץ. לאחר מכן הקים את כתב העת "ידיעון בורשוד-מישקולץ" (Borsod-Miskolczi Közlöny), כתב עת חברתי, כלכלי ושל ספרות יפה, שאראני היה העורך והמו"ל שלו (1883–1891). אחרי שעבר לבודפשט, כתב מאמרים וטורים עבור עיתונים רבים מאוד וביניהם: הפשטי נפלו (1892, 1895) ועבור "דפי הבירה" (Fővárosi Lapok). הוא כתב גם ב"אומה" (1892–1899), ב"העיתון ההונגרי" (Magyar Újság), ב"האומה ההונגרית" (Magyar Nemzet) (1899–1903) ומהקמת "העיתון" (Újság) בשנת 1903, הוא היה איש הצוות הפנימי הבכיר בעיתון, וניהל את "מדור בית המשפט" של העיתון. הוא היה חבר במערכת השבועון ההומוריסטי בורשסם ינקו. לקראת שנות סיום מלחמת העולם השנייה במהלך בדיקת מסמכים ברחוב על ידי הבריונים החהושים של מפלגת צלב החץ, אראני זוהה כיהודי ולעיני אשתו הוצא להורג במקום בירייה בשדרות סנט אישטוואן בבודפשט קרוב לדנובה.

משפחתו 
אשתו הראשונה הייתה מריה גאסר (1868–1901), איתה התחתן ב-15 בנובמבר 1888 בקזינצברציקה. אשתו נפטרה מדלקת ריאות בגיל שלושים ושלוש. הוא התחתן בשנית ב-28 באוקטובר 1902. אשתו השנייה הייתה קטלין ויינמן (1870–1964)  מורה מבבודפשט.

ילדים (מאשתו הראשונה):
 גזה אראני (1895–1944)
 מרתה אראני (1897–1945).  בעלה ארנה רושטה (מקודם: רייס) היה פקיד.

לקריאה נוספת 
 לקסיקון ביוגרפי הונגרי. עורכת ראשית אגנש קניירש. 1967
 לקסיקון יהודי הונגרי. 1929. עורך ראשי פטר אויווארי. ליפוט אראני
 לקסיקון ביוגרפי הונגרי של Arcanum. ליפוט אראני
 הספרייה הלאומית של ישראל. מאת ליפוט אראני
 מאמר מפרי עטו בארכיב הדיגיטלי ההונגרי

הערות שוליים 

עיתונאים יהודים הונגרים
עורכי עיתונים יהודים הונגרים
נספי השואה
מישקולץ: אישים
יהודים בשואה: הונגריה
הונגרים שנולדו ב-1855
הונגרים שנפטרו ב-1945